ایسپانیا پرچم

ایسپانیا پرچم اتی سه‌نواره پرچم هسته. این پرچم اتا رج سرخ ِنوار، اتا زردِ نوار که دِتا هِندائه و اَی اتا دیگه سرخ نوار جه تشکیل وانه و ونه وسط هم اتا علامت دره. این پرچم که اسا رسمی هسته ره سال ۱۹۷۸ اساسی قانون جه تاسا کار زنّه.

 علامت 
بندانگشتی|سپر دله‌یِ چارتا نماد
علامتی که اسا پرچم دله دره، چارتا مربع ره اتا سپر دله دارنه که وشون وسط دایره و وشون بـِن گـُلِ عکس کته. ونه دِ وَر هم دِتا ستون درنه و ونه سَر تاج کته. اینان هر کامین اتا معنا دارنه:
 چارتا مربع هر کامین اتا سلطنتی حکومت شنه که ایسپانیایِ تاریخ دله دَیینه: کاستیل (قلعه)، لئون (شیر)، ناوارا (ات‌جور صلیب) و آراگون (زرد-سرخ نوارون): این علامتون هنتا هرکامین چنتا منطقه‌ی سمبل هستنه و کاربردون دیگری هم دارنه.
 دایره‌ای که دله دره، بوروندی ِسلطنت نشون هسته که فرانسه و ایسپانیا شاهون ونه خاندان جه بینه. این علامت ره «گل زنبق» نوم جه اشناسنّه.
 گلی که سپرِ بـِن دره هم اندلس و گرانادا سمبل هسته.
 دِتا ستون اتا افسانه ره یاد یارنه که گاته جبل طارق دله هرکول دِ تا ستون دِکاشت بی‌یه تا اروپا ره سرپا دارن و اروپا اگه دِ ستون دنی‌بائن، رِقِد شونه.
 تاج هم ایسپانیایِ سلطنتی حکومت و شاهِ نشون هسته.

 تاریخچه 
این پرچم کاستیل ِسلطنت جه بَییته بیّه که ایسپانیایِ مرکزی مناطق دله حکومت داشتنه. کاستیل کم‌کم تموم ایسپانیا ره بَیته و ونه قرمز-زرد-قرمز پرچم بموندسته. ولی هر چن وقت تغییرونی ونه دله هدائه بیّه و خصوصاً علامتی که پرچم دله کَته ره هر گادر حکومت عوض بی‌یه، تغییر دانه. فی‌المثل ایسپانیای جمهوری‌خائون پایین ِاتا نوار ره بجای قرمز ونفش هاکرده و علامت دله کاستیلِ سمبل ره بالاتر از باقی نمادون قرار هدا. ژنرال فرانکو‌ اتا جول عکس ره بی‌یشته پرچم دله. بعضی گادِر هم علامت لئون-کاستیل جای اساءِ نماد ره داشته.

 نگارخنه 

 منابع 

رده:ایسپانیا
رده:پرچم‌ها